CELEX: 32010D0604
Language: sk
Date: 2010-10-06 00:00:00
Title: 2010/604/EÚ: Rozhodnutie Komisie zo 6. októbra 2010 o opätovnom pridelení dodatočných dní na mori Portugalsku v divíziách ICES VIIIc a IXa okrem Cádizského zálivu [oznámené pod číslom K(2010) 6735]

8.10.2010   
            
            
               SK
            
            
               Úradný vestník Európskej únie
            
            
               L 265/17
            
         ROZHODNUTIE KOMISIE
   zo 6. októbra 2010
   o opätovnom pridelení dodatočných dní na mori Portugalsku v divíziách ICES VIIIc a IXa okrem Cádizského zálivu
   [oznámené pod číslom K(2010) 6735]
   (Iba portugalské znenie je autentické)
   (2010/604/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EÚ) č. 53/2010 zo 14. januára 2010, ktorým sa na rok 2010 stanovujú rybolovné možnosti pre určité populácie rýb a skupiny populácií rýb uplatniteľné vo vodách EÚ a pre plavidlá EÚ vo vodách, v ktorých sa vyžaduje obmedzovanie výlovu, a ktorým sa menia a dopĺňajú nariadenia (ES) č. 1359/2008, (ES) č. 754/2009, (ES) č. 1226/2009 a (ES) č. 1287/2009 (1), a najmä na jeho bod 7.5 prílohy IIB,
   keďže:
   
               (1)
            
            
               V bode 5.1 prílohy IIB k nariadeniu (EÚ) č. 53/2010 sa stanovuje maximálny počet dní, počas ktorých môžu byť plavidlá EÚ s celkovou dĺžkou 10 metrov alebo viac, ktoré na palube prevážajú vlečné siete, dánske záťahové siete a podobný rybársky výstroj s veľkosťou ôk najmenej 32 mm, žiabrové siete s veľkosťou ôk najmenej 60 mm alebo dlhé lovné šnúry na lov pri dne, prítomné v divíziách ICES VIIIc a IXa okrem Cádizského zálivu v období od 1. februára 2010 do 31. januára 2011.
            
         
               (2)
            
            
               Bodom 7.5 prílohy IIB sa Komisii umožňuje prijať rozhodnutie a prehodnotiť dodatočný počet dní na mori vyplývajúci z trvalého ukončenia rybolovnej činnosti, ktorý Komisia už predtým pridelila.
            
         
               (3)
            
            
               Pri prehodnotení dodatočného počtu dní na mori, ktorý Komisia už predtým pridelila, by sa mala zohľadniť metóda výpočtu uvedená v bode 7.1 druhom odseku prílohy IIB a tento počet by sa mal vypočítať na základe súčasných kategórií výstroja a obmedzení dní na mori.
            
         
               (4)
            
            
               Portugalsko predložilo 8. februára, 23. februára, 25. marca a 22. apríla 2010 údaje a požiadalo Komisiu o prehodnotenie počtu dní, ktorý mu Komisia predtým pridelila.
            
         
               (5)
            
            
               Vzhľadom na rozhodnutie Komisie 2007/474/ES zo 4. júla 2007 o pridelení dodatočných dní na mori Portugalsku v divíziách ICES VIIIc a IXa okrem Cádizského zálivu (2) a na základe súčasných kategórií výstroja a obmedzení dní na mori by sa malo Portugalsku na obdobie od 1. februára 2010 do 31. januára 2011 prideliť štrnásť dodatočných dní na mori pre plavidlá prevážajúce na palube rybársky výstroj uvedený v bode 2 písm. a) prílohy IIB k nariadeniu (EÚ) č. 53/2010.
            
         
               (6)
            
            
               Vzhľadom na rozhodnutie Komisie 2010/415/EÚ z 26. júla 2010 o pridelení dodatočných dní na mori Portugalsku v divíziách ICES VIIIc a IXa okrem Cádizského zálivu (3) a na základe súčasných kategórií výstroja a obmedzení dní na mori by sa malo Portugalsku na obdobie od 1. februára 2010 do 31. januára 2011 prideliť devätnásť dodatočných dní na mori pre plavidlá prevážajúce na palube rybársky výstroj uvedený v bode 2 písm. a) prílohy IIB k nariadeniu (EÚ) č. 53/2010,
            
         PRIJALA TOTO ROZHODNUTIE:
   Článok 1
   Maximálny počet dní, počas ktorých rybárske plavidlo plaviace sa pod vlajkou Portugalska a prevážajúce na palube kategóriu rybárskeho výstroja uvedenú v bode 2 písm. a) prílohy IIB k nariadeniu (EÚ) č. 53/2010 a na ktoré sa zároveň nevzťahujú žiadne osobitné podmienky uvedené v bode 5.2 uvedenej prílohy, môže byť prítomné v divíziách ICES VIIIc a IXa okrem Cádizského zálivu, ako sa ustanovuje v tabuľke I uvedenej prílohy, sa mení na 191 dní ročne.
   Článok 2
   Toto rozhodnutie je určené Portugalskej republike.
   
      V Bruseli 6. októbra 2010
      
         
            Za Komisiu
         
         Maria DAMANAKI
         
            členka Komisie
         
      
   
   
      (1)  Ú. v. EÚ L 21, 26.1.2010, s. 1.
   
      (2)  Ú. v. EÚ L 179, 7.7.2007, s. 53.
   
      (3)  Ú. v. EÚ L 195, 27.7.2010, s. 76.